સોનમ કપૂર તેની ડ્રેસિંગ સેન્સ અને સ્ટાઇલ માટે જાણીતી છે. તે સુંદરતામાં કોઇનાથી કમ નથી. તેનો અભિનય પણ એવો છે કે કોઇની પણ પ્રશંસા પામી શકે. વ્યક્તિત્વ સાથે જોડાયેલ દરેક પહેલુ લાજવાબ છે, છતાં પણ હરોળમાં પાછળ છે. પ્રિયંકા ચોપરા, દીપિકા પદુકોણ, કેટરિના કૈફ અને અનુષ્કા શર્મા-આ ચાર અભિનેત્રીઓ પર દરેક મોટું બેનર નજર રાખીને બેઠું છે, કેમ કે આ અભિનેત્રીઓમાં બોક્સ ઓફિસ પર ધમાલ મચાવવાની તાકાત છે, પરંતુ સોનમ કેમ પાછળ રહી જાય છે. લાગે છે કે કંગના રાણાવતની જેમ તે પણ મૂડી સ્વભાવની છે, જે પોતાનો રસ્તો પોતાની મરજીથી પસંદ કરે છે. ભલે તેમાં એને કોઇ ફાયદો હોય કે ના હોય.